CELEX: C2006/131/20
Language: fi
Date: 2006-06-03 00:00:00
Title: Asia C-201/04: Yhteisöjen tuomioistuimen tuomio (toinen jaosto)  23.2.2006  (Hof van beroep te Antwerpenin esittämä ennakkoratkaisupyyntö) — Belgische Staat v. Molenbergnatie NV (Yhteisön tullikoodeksi — Tuonti- tai vientitullien kantaminen jälkitullauksin — Velvollisuus antaa velalliselle tiedoksi maksettavien tullien määrä heti, kun se on kirjattu tileihin, ja ennen velan syntymispäivästä laskettavan kolmen vuoden määräajan päättymistä — Käsite  aiheellisella tavalla )

3.6.2006   
            
            
               FI
            
            
               Euroopan unionin virallinen lehti
            
            
               C 131/11
            
         Yhteisöjen tuomioistuimen tuomio (toinen jaosto) 23.2.2006 (Hof van beroep te Antwerpenin esittämä ennakkoratkaisupyyntö) — Belgische Staat v. Molenbergnatie NV
   (Asia C-201/04) (1)
   
   (Yhteisön tullikoodeksi - Tuonti- tai vientitullien kantaminen jälkitullauksin - Velvollisuus antaa velalliselle tiedoksi maksettavien tullien määrä heti, kun se on kirjattu tileihin, ja ennen velan syntymispäivästä laskettavan kolmen vuoden määräajan päättymistä - Käsite ”aiheellisella tavalla”)
   (2006/C 131/20)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van beroep te Antwerpen
   Pääasian asianosaiset
   
      Valittaja: Belgische Staat
   
      Vastaaja: Molenbergnatie NV
   Oikeudenkäynnin kohde
   Ennakkoratkaisupyyntö — Hof van Beroep te Antwerpen — Yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (EYVL L 302, s. 1) tulkinta — Ajallinen soveltamisala — Sellaisen tullivelan kantaminen, joka on syntynyt ennen kuin asetusta voitiin soveltaa — Yhteisön tullikoodeksin 221 artiklan tulkinta — Velvollisuus antaa velalliselle tämän maksettavina olevien tullien määrä tiedoksi heti, kun se on kirjattu tileihin, ja toimittaa tiedoksianto enintään kolmen vuoden määräajassa siitä päivästä, jona tullivelka on syntynyt
   Tuomiolauselma
   
               1)
            
            
               Ennen 1.1.1994 syntyneen tullivelan kantamiseen, joka on pantu täytäntöön tämän ajankohdan jälkeen, on sovellettava ainoastaan niitä menettelysäännöksiä, jotka sisältyvät yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 217–232 artiklaan.
            
         
               2)
            
            
               Asetuksen N:o 2913/92 221 artiklan 1 kohdan mukaan tuonti- tai vientitullien määrä on kirjattava tileihin ennen kuin se annetaan velalliselle tiedoksi.
            
         
               3)
            
            
               Asetuksen N:o 2913/92 221 artiklan 3 kohdassa säädetyn määräajan päätyttyä tullivelan kantamista koskeva menettely on vanhentunut, jollei tässä samassa artiklassa säädetystä poikkeuksesta muuta johdu, mikä merkitsee itse velan vanhentumista ja siis sen lakkaamista. Kun tämä sääntö otetaan huomioon, 221 artiklan 3 kohtaa on pidettävä, toisin kuin saman artiklan 1 ja 2 kohtaa, aineellisena säännöksenä, eikä sitä näin ollen voida soveltaa ennen 1.1.1994 syntyneen tullivelan kantamiseen. Kun tullivelka on syntynyt ennen 1.1.1994, siihen voidaan soveltaa ainoastaan tänä ajankohtana voimassa olleita vanhentumissäännöksiä, vaikka velan kantamismenettely olisikin aloitettu 1.1.1994 jälkeen.
            
         
               4)
            
            
               Jäsenvaltiot eivät ole velvollisia antamaan erityisiä menettelysäännöksiä tavasta, jolla tuonti- tai vientitullien määrä on annettava velalliselle tiedoksi, kunhan kyseiseen tiedoksiantoon voidaan soveltaa sellaisia yleisesti sovellettavia kansallisia menettelysäännöksiä, joilla velalliselle voidaan taata asianmukaiset tiedot ja joiden avulla velallinen voi puolustaa oikeuksiaan tietoisena kaikista asiaan vaikuttavista seikoista.
            
         
      (1)  EUVL C 179, 10.7.2004.